Սեպտեմբերի 13-ին Ադրբեջանի կողմից սանձազերծված պատերազմից հետո Ջերմուկ համայնքը ստացել և բաշխել է հետևյալ օգնությունները՝

1. Սեպտեմբերի 24-ին «Էյդ Բորդերս» կազմակերպության կողմից Նանե Ասատրյանին փոխանցված և վերջինիս կողմից համայնքին է հանձնվել 300 սննդի փաթեթ, որը բաշխվել է տվյալ պահին համայնքում գտնվող և համայնքապետարան դիած անձանց։ Պարունակությունը՝ ձեթ, ոսպ, բրինձ, մակարոնեղեն։
2. Հոկտեմբերի 7-ին Հայկական Կարմիր խաչի ընկերության կողմից համայնքին է հանձնվել 900 փաթեթ կիսաֆաբրիկատ, որոնք բաշխվել են համայնքում տվյալ պահին ներկա ընտանիքներին: Նշված բաշխմանը չեն ընդգրկվել նախորդ անգամ սննդի փաթեթ ստացած ընտանիքները։
3. Հոկտեմբերի 24-ին Հայկական Կարմիր խաչի ընկերության կողմից համայնքին է հանձնվել 500-ական սննդի և հիգիենայի փաթեթներ, որոնք տրամադրվել են մինչև հոկտեմբերի 10-ը Միասնական սոցիալական ծառայության կողմից գործածված Առաջնային կարիքի գնահատման հարթակում գրանցված ընտանիքներին: Այստեղ ևս կրկնություններից խուսափելու համար հարթակում առկա տվյալները ֆիլտրվել են և ընտանիքները, որոնց տրամադրվել էր նախորդ օգնություններից որևէ մեկը՝ չեն օգտվել տվյալ օգնությունից։ Բաշխումը կատարվել է ընտանիքի շնչերի թվով (124 ընտանիք)։
4. Նոյեմբերի 16-ին Հայկական Կարմիր խաչի ընկերության կողմից համայնքին է հանձնվել 2000-ական սննդի և հիգիենայի փաթեթներ, որոնք առաջնահերթության կարգով տրամադրվել են Արցախյան 1-ին և 44-օրյա պատերազմների մասնակիցների, զոհերի և վիրավորների ընտանիքներին, ինչպես նաև համայնքի սոցիալապես անապահով ընտանիքներին:

Նշված օգնության բաշխման ցուցակում ընդգրկված են եղել նաև ընտանիքներ, որոնք նախկինում որևէ սոցիալական խնդիր չեն ունեցել կամ երբևէ չեն դիմել համայնքապետարան տվյալ խնդրով, սակայն, քանի որ եղել է պատերազմական իրավիճակ, և օգնությունները համայնքին հանձնվել են պատերազմի հետևանքով, ուստի չի դիտարկվել ընտանիքների սոցիալական կարգավիճակը:

Նոյեմբերի 16-ին տրամադրվող օգնությունը դեռևս ամբողջովին չի բաշխվել՝ կապված որոշակի ճշտումների հետ, որոնց ավարտից հետո գործընթացը կշարունակվի:

Օգնությունների ցուցակներում ընդգրկված են եղել հիմնականում այն ընտանքներիը, որոնք ներկայացել են համայնքապետարան և հայտնել, որ վերադարձել են համայնք: Բացի դա, համայնքապետարանը իր կողմից կատարել է ճշտումներ, համայնք վերադարձած ընտանիքների վերաբերյալ՝ ցուցակներում ընդգրկելու նպատակով:

Օգնությունները բաշխվել են կրկնություններից խուսափելու սկզբունքով, եթե ընտանիքը մարզի այլ համայնքից ևս օգնություն է ստացել, ապա չի ընդգրկվել ցուցակում՝ բացառությամբ այն ընտանիքների, որտեղ առկա են սոցիալական խնդիրներ:

Եղել են ընտանիքներ, որտեղ կան տարեցներ և ի վիճակի չեն օգնություն ստանալու նպատակով գալ համայնքապետարան, ուստի, նման ընտանիքներին հասանելիք սննդի փաթեթները համայնքապետարանի աշխատակիցներն են կազմակերպել: